seungwon929/Th-miracl huggingface dataset:
มิสเตอร์อินเตอร์เนชันแนล 2014

นายแบบนานาชาติ 2014 () เป็นการจัดการประกวดมิสเตอร์อินเตอร์เนชันแนล ครั้งที่ 9 จัดขึ้นวันที่ 14 กุมภาพันธ์ พ.ศ. 2558 ณ อันซัน, เกาหลีใต้ ในปีนี้มีผู้เข้าประกวด 29 คน จากทั่วโลก

29 ผู้เข้าประกวดที่ได้รับการยืนยัน:
อิบัน เปเรซ

อิบัน เปเรซ มันซานาเรส () เกิดวันที่ 13 พฤศจิกายน พ.ศ. 2526 ที่เมืองบาร์เซโลนา ประเทศสเปน เป็นนักกีฬาวอลเลย์บอลชายชาวสเปน เปเรซได้รับเลือกให้เป็นตัวแทนทีมสเปนเข้าร่วมการแข่งรายการวอลเลย์บอลชายชิงแชมป์ยุโรป 2007 เขาได้รับรางวัลผู้ทำคะแนนสูงสุดในการแข่งขันวอลเลย์บอลชายชิงแชมป์โลก 2010
นางงามจักรวาล 1981

นางงามจักรวาล 1981 () เป็นการจัดการประกวดนางงามจักรวาลครั้งที่ 30 จัดขึ้นเมื่อวันที่ 20 กรกฎาคม พ.ศ. 2524 ณ Minskoff Theatre, นิวยอร์กซิตี, รัฐนิวยอร์ก, ประเทศสหรัฐอเมริกา ในปีนี้มีผู้เข้าประกวด 76 คน จากทั่วโลก โดยมี ชอว์น เวทเธอร์ลี่ นางงามจักรวาลปี 1980 เป็นผู้มอบมงกุฏให้กับ อีเรเน ซาเอซ สาวงามวัย 19 ปีจากประเทศเวเนซุเอลา เป็นผู้ครองตำแหน่งนางงามจักรวาลประจำปีนี้รายชื่อคณะกรรมการในวันตัดสิน ประกอบไปด้วย:

ในปีนี้มีผู้เข้าประกวดทั้งหมด 76 คน ดังต่อไปนี้
มินิ (บีเอ็มดับเบิลยู)

มินิ () เป็นยี่ห้อรถยนต์ของอังกฤษ ที่มีเจ้าของโดยบีเอ็มดับเบิลยู ซึ่งเป็นผู้เชี่ยวชาญด้านรถยนต์ขนาดเล็ก

ต้นกำเนิดของมินิเป็นสายรถยนต์ขนาดเล็กที่โดดเด่นของประเทศอังกฤษที่ผลิตโดยบริติชมอเตอร์คอร์ปอเรชันจาก ค.ศ. 1959 จนถึง 2000 รูปแบบของมันครอบคลุมถึงมอร์ริสมินิ-ไมเนอร์ และออสตินเซเวน, คันทรีแมน, โมค, 1275 จีที และคลับแมน รุ่นที่ดำเนินการเหล่านี้ใช้ชื่อคูเปอร์ เนื่องด้วยเป็นหุ้นส่วนกับเจ้าของตำนานการแข่งรถอย่างจอห์น คูเปอร์ สำหรับรถมินิสองประตูแบบดั้งเดิมได้รับการผลิตอย่างต่อเนื่องจนถึงปี ค.ศ. 2000 โดยการพัฒนาสืบทอดได้เริ่มขึ้นในปี ค.ศ. 1995 และรถรุ่นใหม่ได้รับการเปิดตัวในปี ค.ศ. 2001 การแบ่งประเภทของมินิในปัจจุบันรวมถึงฮาร์ดทอป/แฮทช์/คอนเวอร์ติเบิล (รถยนต์สามประตู), คลับแมน (เอสเตท), มินิคันทรีแมน (ครอสโอเวอร์ห้าประตู), คูเป/โรดสเตอร์, และเพซแมน (ครอสโอเวอร์สามประตูซึ่งอิงมาจากคันทรีแมน)

มินิเดิมเป็นสินค้าของบริติชคอร์ปอเรชัน ซึ่งในปี ค.ศ. 1966 ได้กลายเป็นส่วนหนึ่งของบริติชมอเตอร์โฮลดิง ซึ่งได้รวมเลย์แลนด์มอเตอร์ในปี ค.ศ. 1968 ไปเป็นรูปแบบบริติชเลย์แลนด์ ซึ่งมินิได้กลายเป็นยี่ห้อในสิทธิของตนเองในปี ค.ศ. 1969 ในคริสต์ทศวรรษ 1980 บริติชเลย์แลนด์ได้ยุติการร่วมมือ และในปี ค.ศ. 1988 ทางโรเวอร์กรุ๊ป รวมทั้งมินิ ได้ถูกซื้อโดยบริติชแอโรสเปซ ครั้นในปี ค.ศ. 1994 โรเวอร์กรุ๊ปก็ได้ถูกซื้อโดยบีเอ็มดับเบิลยู ส่วนในปี ค.ศ. 2000 โรเวอร์กรุ๊ปก็ได้ยุติความสัมพันธ์กับบีเอ็มดับเบิลยู ซึ่งบีเอ็มดับเบิลยูได้ผูกขาดตราสินค้าของมินิเอาไว้ โดยมีโยเชน กอลเลอร์ แห่งบีเอ็มดับเบิลยูได้ทำหน้าที่เป็นผู้อำนวยการบริหารของส่วนมินิ

มินิแฮทช์, ฮาร์ดทอป, คลับแมน, คอนเวอร์ติเบิล, คูเป และโรดสเตอร์ จะประกอบที่โรงงานแพลนต์ออกซฟอร์ดของบีเอ็มดับเบิลยูในคาวเลย์ ประเทศอังกฤษ และคันทรีแมนกับเพซแมนจะได้รับการประกอบโดยมักนาชไตร์ ในประเทศออสเตรีย โดยมียอดรวมจำหน่ายรถมินิทั่วโลกที่ 301,526 คันในปี ค.ศ. 2012 ยานพาหนะมินิยังเป็นที่สนใจในการแข่งแรลลี โดยมินิ คูเปอร์ เอส ยังชนะในการแข่งขันมอนติคาร์โลแรลลีได้ถึงสามครั้งในปี ค.ศ. 1964, 1965 และ 1967 นอกจากนั้น รถมินิยังได้เข้าร่วมรายการเวิลด์แรลลีแชมเปียนชิพตั้งแต่ปี ค.ศ. 2011 ผ่านทีมโปรไดรฟ์ ดับเบิลยูอาร์ซี
กระตุกหนวดเสือ

กระตุกหนวดเสือ เป็นละครโทรทัศน์ไทย จากบทประพันธ์ของ ราเชนทร์ ลิ้มตระกูล ถูกนำมาสร้างมาแล้ว 2 ครั้ง ครั้งแรกในปี พ.ศ. 2545 ออกอากาศทางสถานีโทรทัศน์สีกองทัพบกช่อง 7 ทุกวัน เวลา 18.30 - 19.25 น. ผลิตโดย บริษัท อาวอง จำกัด และนำกลับมาสร้างใหม่อีกครั้งในปี พ.ศ. 2558 ออกอากาศทาง สถานีวิทยุโทรทัศน์ไทยทีวีสีช่อง 3 ทุกวันจันทร์-ศุกร์ เวลา 18.30 - 19.45 น. ผลิตโดย บรอดคาซท์ ไทย เทเลวิชั่น
ทางหลวงแผ่นดินหมายเลข 127

ทางหลวงแผ่นดินหมายเลข 127 หรือ ทางเลี่ยงเมืองลำปาง เป็นถนนแอสฟัลต์คอนกรีตขนาด 2 ช่องจราจรไป-กลับ เริ่มต้นแยกจากทางหลวงแผ่นดินหมายเลข 11 บริเวณสามแยกโยนก อำเภอเมืองลำปาง จังหวัดลำปาง สิ้นสุดที่ทางหลวงแผ่นดินหมายเลข 11 บริเวณสี่แยกภาคเหนือ อำเภอเมืองลำปาง จังหวัดลำปาง ระยะทางรวม 8.522กิโลเมตร
เดิมทางนี้เป็นส่วนหนึ่งของทางหลวงแผ่นดินหมายเลข 11
ทางหลวงแผ่นดินหมายเลข 104

ทางหลวงแผ่นดินหมายเลข 104 หรือ ถนนพหลโยธินสายเก่า เป็นถนนแอสฟัลต์คอนกรีตขนาด 2 ช่องจราจรไป-กลับ เริ่มต้นแยกจากทางหลวงแผ่นดินหมายเลข 1 บริเวณทางแยกตาก อำเภอเมืองตาก จังหวัดตาก สิ้นสุดที่ทางหลวงแผ่นดินหมายเลข 1 บริเวณสะพานวุฒิกุล อำเภอวังเจ้า จังหวัดตาก ระยะทางรวม 26.015 กิโลเมตร
เดิมทางนี้เป็นส่วนหนึ่งของทางหลวงแผ่นดินหมายเลข 1
โรงเรียนโซ่พิสัยพิทยาคม

โรงเรียนโซ่พิสัยพิทยาคม เป็นโรงเรียนสหศึกษาระดับมัธยมศึกษา สังกัดสำนักงานเขตพื้นที่การศึกษามัธยมศึกษา เขต 21 ตั้งอยู่ที่ 394 ถนนโซ่พิสัย-ปากคาด ตำบลโซ่ อำเภอโซ่พิสัย จังหวัดบึงกาฬ ปัจจุบันมีอายุ 43 ปี ก่อตั้งขึ้นในปี พ.ศ. 2518 เป็นโรงเรียนมัธยมศึกษาขนาดใหญ่

โรงเรียนโซ่พิสัยพิทยาคมได้ก่อตั้งเมื่อวันที่ 2 มิถุนายน พ.ศ. 2518 โดยขอใช้อาคารเรียนโรงเรียนประถมศึกษาประจำอำเภอคือ โรงเรียนอนุบาลโซ่พิสัยเป็นสถานที่เรียน มีห้องเรียน 1 ห้องเรียน นักเรียน 32 คน (ชาย 25 คน หญิง 7 คน) วันที่ 10 ธันวาคม พ.ศ. 2518 จึงได้ย้ายมาทำการสอนที่โรงเรียนโซ่พิสัยพิทยาคม อำเภอโซ่พิสัย จังหวัดหนองคาย มีพื้นที่ 65 ไร่ 41 ตารางวา โดยมี นายสุพจน์ วงศ์ปาน เป็นครูใหญ่คนแรกต่อมาโรงเรียนโซ่พิสัยพิทยาคมได้ขยายชั้นเรียนเพื่อสนองความต้องการของท้องถิ่น ในปีการศึกษา 2524 โรงเรียนได้เข้าร่วมโครงการ คมช. รุ่น 1 และในปีการศึกษา 2526 กรมสามัญศึกษาได้อนุมัติให้เปิดสอนถึงชั้นมัธยมศึกษาตอนปลาย (มศ. 4- 5) ปัจจุบันโรงเรียนโซ่พิสัยพิทยาคมเป็นโรงเรียนขนาดใหญ่ เปิดทำการเรียนการสอนหลักสูตรส่งเสริมนักเรียนที่มีความสามารถพิเศษทางคณิตศาสตร์และวิทยาศาสตร์ การเรียนเน้นวิทยาศาสตร์และคณิตศาสตร์ และการเรียนทั่วไปในช่วงชั้นที่ 3 (ชั้นมัธยมศึกษาปีที่ 1-3) และหลักสูตรส่งเสริมนักเรียนที่มีความสามารถพิเศษทางคณิตศาสตร์และวิทยาศาสตร์ การเรียนเน้นคณิตศาสตร์และภาษา และการเรียนทั่วไปช่วงชั้นที่ 4 (ชั้นมัธยมศึกษาศึกษาปีที่ 4-6) ได้เข้าร่วมโครงการโรงเรียนมาตรฐานสากล (World Class Standard School)ในปี พ.ศ. 2534โรงเรียนโซ่พิสัยพิทยาคมได้เปิดโรงเรียนสาขาชื่อ โรงเรียนโนนคำพิทยาคม ตลอดระยะเวลาที่ผ่านมาโรงเรียนได้เข้าร่วมโครงการต่างๆ ของกระทรวงศึกษาธิการ จนมีผลงานเป็นที่ประจักษ์ ดังนี้

"คบเพลิง" แสงสว่างที่พุ่งกระจายไปรอบด้าน หมายถึง ความรุ่งโรจน์แห่งปัญญา 
 "กรอบ" รอบคบเพลิง หมายถึง ขอบเขตแห่งระเบียบประเพณีและความมีวินัย
 ขาว หมายถึง ความถูกต้อง ความบริสุทธิ์
รัฐธรรมนูญลาว

รัฐธรรมนูญในประเทศลาวมีที่ประกาศใช้มาแล้ว 2 ฉบับคือ รัฐธรรมนูญแห่งราชอาณาจักรลาว และรัฐธรรมนูญแห่งสาธารณรัฐประชาธิปไตยประชาชนลาวซึ่งเป็นฉบับปัจจุบัน
รัฐธรรมนูญฉบับแรกของลาว เขียนโดยฝรั่งเศส และปกครองโดยมีพระมหากษัตริย์เป็นประมุข ประกาศใช้เมื่อ 11 พฤษภาคม พ.ศ. 2490 โดยมีสถานะเป็นรัฐเอกราชในเครือสหภาพฝรั่งเศส ต่อมาได้มีการแก้ไขเมื่อ 11 พฤษภาคม พ.ศ. 2500 โดยตัดส่วนที่เกี่ยวข้องกับสหภาพฝรั่งเศสออกไป รัฐธรรมนูญฉบับนี้ถูกยกเลิกเมื่อ 3 ธันวาคม พ.ศ. 2518 ซึ่งเป็นวันที่เปลี่ยนการปกครองเป็นระบอบคอมมิวนิสต์
ในวันที่ 14 สิงหาคม พ.ศ. 2534 ซึ่งเป็นเวลา 16 ปีหลังจากจัดตั้งสาธารณรัฐประชาธิปไตยประชาชนลาว สภาประชาชนสูงสุดซึ่งเป็นหน่วยงานด้านนิติบัญญัติสูงสุดของรัฐ ได้ผ่านร่างรัฐธรรมนูญ การร่างรัฐธรรมนูญนั้นได้เริ่มต้นอย่างช้าๆตั้งแต่พ.ศ. 2518 แต่ก็ไม่มีความก้าวหน้าจนการประชุมพรรคครั้งที่สามจึงได้เร่งรัดการร่างรัฐธรรมนูญ คณะกรรมการร่างรัฐธรรมนูญได้ทำงานอย่างไม่เป็นทางการโดยมีประธานคือสีสมพน โลวันไซ ซึ่งเป็นคณะกรรมการโพลิตบูโร มีที่ปรึกษาจากเยอรมันตะวันออก การมอบหมายงานอย่างเป็นทางการเกิดขึ้นเมื่อ 22 พฤษภาคม พ.ศ. 2527

แม้ว่าองค์กรทางการเมืองจะทำงานโดยไม่มีรัฐธรรมนูญที่เป็นลายลักษณ์อักษรถึง 15 ปี แต่ก็ส่งผลต่อการพัฒนาประเทศ เป็นอุปสรรคต่อการลงทุนของต่างประเทศในลาวเพราะขาดกฎหมายที่ชัดเจน
หลังจากที่มีการเลือกตั้งสภาประชาชนใหม่ในเดือนมีนาคม พ.ศ.2532 มีการจัดตั้งคณะกรรมการร่างรับธรรมนูญอย่างเป็นทางการอีกครั้ง โดยคณะกรรมการนี้มีความสัมพันธ์ใกล้ชิดกับคณะกรรมการโพลิตบูโรและคณะเลขาธิการพรรค ในเดือนเมษายน พ.ศ. 2533 หลังจากที่มีการพิจารณาร่างรัฐธรรมนูญโดยรอบคอบจึงได้นำเสนอร่างต่อสาธารณชน

รัฐธรรมนูญฉบับ พ.ศ. 2534 นี้ได้รับอิทธิพลทั้งจากแนวคิดปฏิวัติดั้งเดิม เศรษฐกิจ การเมืองแนวเสรีนิยม การเปลี่ยนแปลงในโลกสังคมนิยม และการถ่วงดุลในระดับนานาชาติ
ใจน้อย

"ใจน้อย" เป็นเพลงซิงเกิลที่ 3 ของวงเอบีนอร์มัล ในอัลบั้ม "Fast Lane" ประพันธ์คำร้องโดย กุศล เหล็กศิริ แต่งทำนองและเรียบเรียงโดย วิสารท กุศลศิริ ออกจำหน่ายในวันที่ 10 สิงหาคม พ.ศ. 2547
ซัยยิด กุฏบ์

ซัยยิด กุฏบ์ (Sayyid Qutb; or ; ) เป็นนักปรัชญาอิสลามของอียิปต์ เกิดเมื่อ พ.ศ. 2449 ที่หมู่บ้านโมซาฮ์ แคว้นอะสิยะห์ของอียิปต์ เขาเกิดในครอบครัวที่มารดาเคร่งศาสนามาก ทำให้เขาสนใจศาสนา ท่องจำอัลกุรอ่านได้ตั้งแต่เด็ก เริ่มจากการเรียนอัลกุอ่านในหมู่บ้าน ต่อมา ได้เรียนในดารุล อูลุม กรุงไคโร เมื่อ พ.ศ. 2472 และได้ปริญญาทางการศึกษาใน พ.ศ. 2476 ได้รับเลือกเป็นผู้บรรยายในมหาวิทยาลัยแห่งนี้ และได้เป็นผู้ตรวจการโรงเรียนขึ้นกับกระทรวงศึกษาธิการของอียิปต์

ต่อมา กุฏบ์ได้ไปศึกษาต่อทางด้านการศึกษาในสหรัฐเป็นเวลา 2 ปี เมื่อกลับมาถึงอียิปต์ เขาได้เข้าร่วมในขบวนการเคลื่อนไหวเพื่อศาสนาอิสลามที่เรียกภราดรภาพมุสลิม และได้สนับสนุนให้อียิปต์เป็นเอกราชหลังสงครามโลกครั้งที่ 2 ทำให้จักรวรรดิอังกฤษไม่พอใจและปราบปรามขบวนการนี้อย่างรุนแรงระหว่าง พ.ศ. 2492 – 2495

กุฏบ์ซึ่งเป็นหัวหน้าฝ่ายวิชาการของอิควานนุมุสลีมูนหรือภราดรภาพมุสลิมได้ร่วมกับผู้นำคนอื่นๆฟื้นฟูองค์กรนี้ขึ้นอีกใน พ.ศ. 2495 และเขาได้เป็นบรรณาธิการของหนังสือพิมพ์อิควานนุมุสลีมูนใน พ.ศ. 2497 แต่ภายในเวลาเพียง 2 เดือน องค์กรนี้ถูกสั่งปิดเพราะวิจารณ์สนธิสัญญาอังกฤษ-อียิปต์ ผู้นำขององค์กรถูกจับกุม กุฏบ์ถูกจับกุมเช่นกัน ศาลประชาชนได้ตัดสินในวันที่ 13 กรกฎาคม พ.ศ. 2498 ให้กุฏบ์ไปใช้แรงงานเป็นกรรมกร เขาได้รับข้อเสนอว่าจะปล่อยตัวเป็นอิสระถ้าเอ่ยคำขอโทษต่อรัฐบาล กุฏบ์ปฏิเสธและยินดีรับโทษต่อไป ในที่สุดเขาถูกประหารชีวิตเมื่อ 29 สิงหาคม พ.ศ. 2509

กุฏบ์เขียนหนังสือไว้หลายเล่ม หนังสือที่มีชื่อเสียงของเขาคือ "อัล-อดาละห์ อัล-อิจญ์ติมาอีย์ยะฮ์ ฟิล-อิสลาม" (ความยุติธรรมในสังคมของอิสลาม)
ซัยยิด อะบุล อะลา เมาดูดีย์

ซัยยิด อะบุล อะลา เมาดูดีย์ (Abul Ala Maududi; ) เกิดเมื่อ 25 กันยายน พ.ศ. 2448 ในเมืองออรังกาบัด รัฐไฮเดอราบัด-เดกคาน บิดาของเขาเป็นทนายความ เมาดูดีย์ได้รับการศึกษาจากมหาวิทยาลัยมุสลิมอะลีฆัร บิดาสิ้นชีวิตไปเมื่อเขาอายุได้ 16 ปี เขาจึงหาเลี้ยงชีพด้วยการเป็นนักหนังสือพิมพ์ใน พ.ศ. 2462 และได้เป็นบรรณาธิการหนังสือพิมพ์หลายฉบับ

หลังจากมีการแบ่งแยกอินเดียและปากีสถานในวันที่ 14 สิงหาคม พ.ศ. 2490 เขาได้อุทิศชีวิตเพื่อสร้างวิถีชีวิตแบบอิสลามในปากีสถาน เขาถูกจำคุกระหว่าง 24 ตุลาคม พ.ศ. 2491 ถึง 28 พฤษภาคม พ.ศ. 2493 ในฐานะศัตรูแห่งรัฐ แต่ในวันที่ 7 มีนาคม พ.ศ. 2492 สภารัฐธรรมนูญแห่งชาติได้ยกเลิกมติดังกล่าว เขาเสียชีวิตเมื่อ พ.ศ. 2516

แนวความคิดของเมาดูดีย์จะขึ้นอยู่กับความเชื่อในอำนาจสูงสุดของพระเจ้า อิสลามในฐานะนี้เป็นประมวลกฏเกณฑ์ ความประพฤติอันสมบูรณ์ในการปกครองตนเองของปัจเจกบุคคลและอำนาจสูงสุด และการปฏิเสธลัทธิชาตินิยม เขาเรียกร้องให้ก่อตั้งพรรคปฏิวัตินานาชาติหรือการอุทิศตนของผู้ศรัทธาโดยไม่คำนึงถึงเผ่าพันธุ์ ผิวสี ชาติพันธุ์ ภาษา ชาติหรือตำแหน่งทางสังคม 
จรัญ มะลูลีม. อิสลามการเมืองในการเมืองตะวันออกกลาง. กทม. ศยาม. 2555. หน้า 105 – 111
ศรุชา เพชรโรจน์

ศรุชา เพชรโรจน์ หรือชื่อเดิมว่า สุพรรษา เพชรโรจน์ (ชื่อเล่น : ญิ๋งญิ๋ง) เป็นนักแสดงและนางแบบหญิงชาวไทย มีชื่อเสียงจากการรับบทเป็น ไวน์ จากละครเรื่อง สงครามนางงาม

ศรุชา เพชรโรจน์ เกิดวันที่ 21 กันยายน 2533 เป็นชาวจังหวัดมุกดาหาร โดยชื่อเดิมของเธอคือ สุพรรษา เพชรโรจน์ ก่อนที่เธอจะมาเล่นเรื่องสงครามนางงาม เธอได้เข้าประกวดมิสไทยแลนด์ยูนิเวิร์ส 2553 และเธอเองได้มีโอกาสประกวดเวที นางงามต้นเทียนอุบลราชธานี ปี 2553 และได้รับรางวัลรองอันดับ 1 โดยเธอเคยผ่านการประกวดเวที มิสยูนิเวิร์สไทยแลนด์ โดยผู้ชนะในปีนั้น คือ ฝนทิพย์ วัชรตระกูล และหลังการประกวดเธอได้มีโอกาสเล่นมิวสิกวิดีโอของปาล์มมี่ในเพลง นาฬิกาเรือนเก่า และ เพลง จับ ของกั้ง วรกร
เมดิเตอร์เรเนียนเกมส์ 2013

กีฬาเมดิเตอร์เรเนียนเกมส์ 2013 () การแข่งขันนี้จัดขึ้นที่ เมร์ซีน, ประเทศตุรกี มี 24 ประเทศที่เข้าแข่งขันใน 27 ชนิดกีฬา

เมดิเตอร์เรเนียนเกมส์ในครั้งนี้ บรรจุชนิดกีฬาทั้งหมด 27 ประเภท ได้แก่

ประเทศที่ได้รับเหรียญทองมากที่สุด 10 อันดับแรก ได้แก่
บีกูญา

บีกูญา (; ) เป็นหนึ่งในสัตว์ป่าตระกูลอูฐ (camelid) สองชนิดซึ่งอาศัยอยู่ในพื้นที่สูงมากบนเทือกเขาแอนดีสในทวีปอเมริกาใต้ (อีกชนิดหนึ่งคือกวานาโก) บีกูญาเป็นญาติกับยามา และทุกวันนี้เชื่อกันว่าบีกูญาเป็นบรรพบุรุษป่าของอัลปากาซึ่งมนุษย์นำมาเลี้ยงเพื่อเอาขน บีกูญาให้ขนที่มีเส้นใยละเอียดมากแต่ก็มีราคาแพง เพราะเราสามารถตัดขนของมันได้ทุก ๆ สามปีเท่านั้น และต้องจับมาจากแหล่งที่อยู่อาศัยธรรมชาติ เมื่อถักเข้าด้วยกัน ผลผลิตที่ได้จากขนบีกูญาจะมีความนุ่มและอุ่นมาก ชาวอินคาให้คุณค่ากับบีกูญาเป็นอย่างสูงเนื่องจากขนคุณภาพดีของพวกมัน การสวมใส่เครื่องนุ่งห่มจากขนบีกูญาถือเป็นการกระทำผิดกฎหมายหากผู้สวมใส่มิใช่ราชนิกุล

บีกูญาได้รับการคุ้มครองตามกฎหมายทั้งในสมัยจักรวรรดิอินคาและในสมัยปัจจุบัน แต่พวกมันก็ถูกล่าอย่างหนักในช่วงเวลาระหว่างสมัยทั้งสอง โดยก่อนที่จะได้รับการประกาศให้เป็นสัตว์ป่าที่ใกล้สูญพันธุ์ในปี ค.ศ. 1974 นั้น มีบีกูญาหลงเหลืออยู่เพียงประมาณ 6,000 ตัว ทุกวันนี้ ประชากรบีกูญาได้รับการฟื้นฟูขึ้นจนมีจำนวนประมาณ 350,000 ตัว และแม้ว่าองค์กรอนุรักษ์ต่าง ๆ จะลดระดับสถานะภัยคุกคามของบีกูญาลงแล้ว แต่ก็ยังคงเรียกร้องให้มีแผนการอนุรักษ์อย่างแข็งขันเพื่อปกป้องบีกูญาจากการบุกรุกเข้าไปล่าสัตว์ การสูญเสียถิ่นที่อยู่ และภัยคุกคามอื่น ๆ

บีกูญาเป็นสัตว์ประจำชาติของประเทศเปรู มีการนำตราสัญลักษณ์รูปบีกูญาไปใช้ในตราแผ่นดินของประเทศด้วย
น้ำนิ่งไหลลึก

น้ำนิ่งไหลลึก เป็นเพลงของวงดนตรีซิลลี่ ฟูลส์ จากสตูดิโออัลบั้มที่ 4 "จุยซี" ประพันธ์คำร้องโดย ณัฐพล พุทธภาวนา แต่งทำนองโดย ณัฐพล พุทธภาวนา, เทวฤทธิ์ ศรีสุข และเรียบเรียงโดย เทวฤทธิ์ ศรีสุข, ซิลลี่ ฟูลส์ ออกจำหน่ายในวันที่ 17 มีนาคม พ.ศ. 2545

เพลง น้ำนิ่งไหลลึก ได้อันดับ 41 จากการจัดอันดับของ แฟต 104.5 ในชาร์ตของ แฟต 104.5 ชาร์ตท็อป 100 ประจำสัปดาห์ที่ 14 เริ่มตั้งแต่วันที่ 19 พฤษภาคม พ.ศ. 2545 - 28 กรกฎาคม พ.ศ. 2545
วลิต โรจนภักดี

พลเอก วลิต โรจนภักดี (14 มีนาคม 2499-) ตุลาการศาลทหารสูงสุด รองผู้บัญชาการทหารบก ประธานคณะกรรมการขับเคลื่อนการแก้ไขปัญหาจังหวัดชายแดนภาคใต้ตามคำสั่งคณะรักษาความสงบแห่งชาติ ที่ 96/2557 นายทหารพิเศษประจำหน่วยทหารรักษาพระองค์ กรมทหารราบที่ 21 รักษาพระองค์ กรรมาธิการวิสามัญพิจารณาศึกษามาตรการการพิทักษ์และเทิดทูนสถาบันพระมหากษัตริย์ สมาชิกสภานิติบัญญัติแห่งชาติ อดีตแม่ทัพภาคที่ 4 รองเสนาธิการทหาร เป็นหนึ่งในนายทหารที่ ควบคุมการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ปฏิบัติหน้าที่ตาม พรก.บริหารราชการในสถานการณ์ฉุกเฉิน พ.ศ. 2548 และราชองครักษ์พิเศษ

พลเอกวลิตเกิดเมื่อวันที่ 14 มีนาคม พ.ศ.2499 มีชื่อเล่นว่า อู๊ด บรรดาสื่อมวลชนจึงมักจะเรียกว่า บิ๊กอู๊ด เขาเคยได้รับบาดเจ็บจากสะเก็ดระเบิดเอ็ม 79 ทำให้ขาหัก 3 ท่อนจากเหตุการณ์ปะทะเมื่อวันที่ 10 เมษายน พ.ศ.2553ที่สี่แยกคอกวัว ระหว่างการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ.2553

พลเอกวลิตจบการศึกษาจาก โรงเรียนเตรียมทหาร รุ่น 15 (ตท.15) และ โรงเรียนนายร้อยพระจุลจอมเกล้า รุ่น 26 (จปร.26) รุ่นเดียวกับ พลเอก ปรีชา จันทร์โอชา ปลัดกระทรวงกลาโหมและอดีตแม่ทัพภาคที่ 3

วันที่ 1 เมษายน พ.ศ.2557 ซึ่งตรงกับช่วงโยกย้ายนายทหารกลางปีพลเอกวลิตขณะมียศ
เป็น พลโท ได้เข้ามาเป็น แม่ทัพภาคที่ 4 แทน พลโท สกล ชื่นตระกูล หรือ บิ๊กแขก ที่ได้ขึ้นเป็น ผู้ทรงคุณวุฒิกองทัพบก และที่ปรึกษาของ พลเอก ประยุทธ์ จันทร์โอชา นายกรัฐมนตรี

พลเอกวลิตได้รับโปรดเกล้าฯแต่งตั้งให้เป็น สมาชิกสภานิติบัญญัติแห่งชาติ เมื่อวันที่ 31 กรกฎาคม พ.ศ.2557

พลเอกวลิตได้ขึ้นเป็น รองเสนาธิการทหาร เมื่อวันที่ 1 ตุลาคม 2557 โดยมี พลโท ปราการ ชลยุทธ หรือ บิ๊กตี๋ รองแม่ทัพภาคที่ 4 ขึ้นเป็น แม่ทัพภาคที่ 4 แทน

วันที่ 1 ตุลาคม พ.ศ.2558 มีพระบรมราชโองการ โปรดเกล้าฯ ให้ พล.อ.วลิต เป็นรองผู้บัญชาการทหารบก
อาบน้ำ (เพลงธงไชย แมคอินไตย์)

อาบน้ำ เป็นเพลงจากอัลบั้มและซิงเกิลที่ 3 ของ ธงไชย แมคอินไตย์ ในอัลบั้ม "สไมล์คลับ" (2544) ประพันธ์คำร้องโดย นวฉัตร แต่งทำนองโดย อนันต์ เธียรธรรมจักร์ และเรียบเรียงโดย ณรงค์ เดชะ
มหาวิทยาลัยเชฟฟีลด์แฮลลัม

มหาวิทยาลัยเชฟฟีลด์ฮัลลัม () เป็นสถาบันอุดมศึกษาขนาดใหญ่ในเมืองเชฟฟีลด์ แคว้นเซาท์ยอร์กเชอร์ มีวิทยาเขตหลักใกล้กับสถานีรถไฟเชฟฟีลด์ และมีวิทยาเขตรองแห่งหนึ่งที่ด้านตะวันออกเฉียงใต้ของเมือง 
มหาวิทยาลัยยกฐานะจากวิทยาลัยเทคนิคนครเชฟฟีลด์ และเป็นหนึ่งในสถาบันการศึกษาสองแห่งในตัวเมือง ซึ่งอีกแห่งหนึ่งที่มีจำนวนนักศึกษาน้อยกว่าคือ มหาวิทยาลัยเชฟฟีลด์ นอกจากนี้ยังเป็นมหาวิทยาลัยที่มีจำนวนนักศึกษารวมมากเป็นอันดับที่ 3 ของสหราชอาณาจักร รองจากมหาวิทยาลัยแมนเชสเตอร์และมหาวิทยาลัยนอตทิงแฮม โดยไม่นับรวมมหาวิทยาลัยเปิด

ในชั้นแรกเริ่ม ได้มีการตั้งสถาบันอาชีวศึกษาชื่อโรงเรียนการออกแบบเชฟฟีลด์ขึ้น เพื่อรองรับความเป็นเมืองอุตสาหกรรม เมื่อ พ.ศ. 2386 โดยมีเบนจามิน เฮย์ดอน (Benjamin Haydon) เป็นหัวหน้าการในการวิ่งเต้น กิจการของโรงเรียนดำเนินการได้ด้วยดี ต่อมาได้ยกฐานะขึ้นเป็นโรงเรียนช่างฝีมือเชฟฟีลด์ (City of Sheffield Training College) เมื่อ พ.ศ. 2448 มีการสร้างอาคารโอเวน (Owen Building) เพื่อเป็นอาคารหลักของวิทยาเขตในปี พ.ศ. 2510 สองปีให้หลังโรงเรียนฝึกหัดครูแปรสภาพเป็นวิทยาลัยเทคนิคนครเชฟฟีลด์ ซึ่งได้รับโรงเรียนฝึกหัดครูสองแห่งที่เปิดดำเนินการมาแล้ว ในที่สุดเมื่อมีพระราชบัญญัติการอุดมศึกษาและการศึกษาชั้นสูง (Higher and Further Education Act 1992) มาตรา 63 ทำใหวิทยาลัยเทคนิคและวิทยาลัยเทคโนโลยีชั้นสูงหลายแห่งต้องแปรสภาพเป็นมหาวิทยาลัย โดยวิทยาลัยฯ ได้แปรสภาพเป็นมหาวิทยาลัยเชฟฟีลด์ฮัลลัม (เพื่อมิให้สับสนกับมหาวิทยาลัยเชฟฟีลด์ที่มีมาก่อนหน้า) ปัจจุบันมหาวิทยาลัยทำการสอนในที่ตั้งเดียวใจกลางเมืองเชฟฟีลด์ มีอาคารสถาบันศิลปะมูลค่า 26 ล้านปอนด์ ที่ทางเข้ามหาวิทยาลัย

มหาวิทยาลัยประกอบด้วย 4 คณะวิชา ดังนี้
มหาวิทยาลัยเชฟฟีลด์

มหาวิทยาลัยเชฟฟีลด์ () เป็นสถาบันอุดมศึกษาเน้นวิจัยในสหราชอาณาจักร ตั้งที่ใจกลางเมืองเชฟฟีลด์ อันมีฐานะเป็นอำเภอในจังหวัดเซาท์ยอร์กเชอร์ ถือกำเนิดจากการรวมกันระหว่างวิทยาลัยอุดมศึกษาเชฟฟีลด์ และวิทยาลัยแพทย์เชฟฟีลด์ มหาวิทยาลัยเป็นสมาชิกก่อตั้งของกลุ่มรัสเซล ซึ่งเป็นกลุ่มมหาวิทยาลัยวิจัยขนาดใหญ่ในสหราชอาณาจักร
มหาวิทยาลัยเป็นหนึ่งในสถาบันอุดมศึกษาสองแห่งที่มีในเมือง โดยอีกแห่งที่มีจำนวนนักศึกษามากกว่า คือ มหาวิทยาลัยเชฟฟีลด์แฮลลัม (Sheffield Hallam University) ซึ่งตั้งห่างออกไปทางตะวันออกราว 500 เมตร

เมื่อ พ.ศ. 2371 ได้มีการก่อตั้งวิทยาลัยแพทย์ประจำอำเภอเชฟฟีลด์ เพื่อช่วยในการผลิตแพทย์เพิ่ม ต่อมาในปี พ.ศ. 2422 มหาวิทยาลัยเคมบริดจ์ได้ขยายศูนย์วิทยบริการมา โดยเปิดเป็นวิทยาลัยเฟิร์ท (Firth College) ตามชื่อของมาร์ก เฟิร์ท นักอุตสาหกรรมชาวอังกฤษ เพื่อให้การเรียนการสอนในสาขาวิชาศิลปศาสตร์และวิทยาศาสตร์ และตอบสนองการเป็นเมืองอุตสาหกรรมของเชฟฟีลด์ หลังจากนั้นห้าปี ได้มีการก่อตั้งโรงเรียนช่างฝีมือเชฟฟีลด์ (ระวังสับสนกับวิทยาลัยเทคนิคนครเชฟฟีลด์ ซึ่งต่อมาได้เป็นมหาวิทยาลัยเชฟฟีลด์แฮลลัม) โดยมีวิทยาลัยเฟิร์ทเป็นผู้สนับสนุน ในที่สุดเมื่อปี พ.ศ. 2440 สถาบันทั้งสามจึงรวมตัวกันเป็นวิทยาลัยอุดมศึกษาเชฟฟีลด์ ต่อมาวิทยาลัยอุดมศึกษาได้ยกฐานะเป็นมหาวิทยาลัยโดยพระราชบัญญัติเมื่อ พ.ศ. 2448 แทนการนำไปรวมเป็นวิทยาเขตของมหาวิทยาลัยวิกตอเรียซึ่งในเวลาต่อมาได้สลายตัวออกเป็นสถาบันอิสระ ได้แก่ มหาวิทยาลัยแมนเชสเตอร์ มหาวิทยาลัยลีดส์ และมหาวิทยาลัยลิเวอร์พูล เมื่อแรกสถาปนาเป็นมหาวิทยาลัย มีนักศึกษาเต็มเวลาเพียง 365 คน และคณาจารย์-เจ้าหน้าที่อีก 71 คน การเติบโตของมหาวิทยาลัยในช่วงต้นเป็นไปอย่างเชื่องช้า จนกระทั่งในปี พ.ศ. 2500 มหาวิทยาลัยได้เติบโตอย่างรวดเร็วโดยมีจำนวนนักศึกษามากกว่าเดิมมาจนถึงปัจจุบัน

มหาวิทยาลัยแบ่งออกเป็น 4 คณะวิชา ดังนี้

มหาวิทยาลัยมีที่ตั้งหลักอยู่ใจกลางเมืองเชฟฟีลด์ค่อนไปทางตะวันตก ประกอบด้วยอาคารสโมสรนักศึกษา, สำนักงานมหาวิทยาลัย, อาคารเดนตัน (Dainton Building), อาคารออกทากอน (Octagon Centre), อาคารเฟิร์ท (Firth Court), อาคารภูมิศาสตร์, อาคารอัลเฟรด เดนนี (Alfred Denny Building), อาคารภาควิชาพืชศาสตร์ฯ, อาคารริชาร์ด รอเบิตส์, อาคารฮิกส์, อาคารหอสมุด ฯลฯ

อาคารออกทากอนเปิดใช้งานเมื่อปี พ.ศ. 2526 ใช้เป็นศูนย์ประชุมของมหาวิทยาลัย ใช้ในพิธีมอบปริญญาบัตร และเปิดให้บุคคลภายนอกใช้ได้ แผนการก่อสร้างเริ่มต้นตั้งแต่สภามหาวิทยาลัยอนุมัติเงินทุนจำนวน 175,000 ปอนด์ เมื่อ พ.ศ. 2501 โดยกำหนดให้ก่อสร้างข้าง ๆ สำนักงานอธิการบดี และกำหนดให้แล้วเสร็จภายใน พ.ศ. 2508 ถึงกระนั้น เมื่อ พ.ศ. 2506 แผนการก่อสร้างถูกระงับ เนื่องจากมหาวิทยาลัยประสบปัญหาการเงิน ทำให้แผนนี้ช้าออกไป จนกระทั่งสามารถดำเนินการได้เมื่อ พ.ศ. 2524
รายชื่อตอนโปเกมอน (ซีซันแรก)

โปเกมอนฉบับอนิเมะซีซันแรก เป็นอนิเมะซีซันแรกของโปเกมอน เป็นเรื่องราวเกี่ยวกับผู้ฝึกโปเกมอนมือใหม่ชื่อซาโตชิ และเพื่อน ๆ ของเขาที่ชื่อคาสึมิ และทาเคชิ ซาโตชิมีโปเกมอนคู่หูเป็นพิกะจู โปเกมอนหนูไฟฟ้า พวกเขาเดินทางไปในเขตคันโตด้วยกัน

เนื้อเรื่องซีรีส์นี้เริ่มออกอากศด้วยตอน Pokémon, I Choose You! (:EP001) ออกอากาศครั้งแรกที่ญี่ปุ่นวันที่ 1 เมษายน ค.ศ. 1997 และออกอากาศครั้งแรกที่อเมริกาวันที่ 8 เมษายน ค.ศ. 1998 และไปจบที่ตอน Pallet Party Panic (:EP081)

เนื่อเรื่องโปเกมอนต่อจากซีซันนี้จะเป็นการผจญภัยในหมู่เกาะออเรนจ์ ที่สร้างขึ้นเพื่อเผื่อเวลาไว้สำหรับการพัฒนาเนื้อเรื่องของเกมโปเกมอนภาคโกลด์และซิลเวอร์ และต่อมาอนิเมะเวอร์ชันนี้ได้สร้างขึ้น และมีเนื้อเรื่องอนิเมะเหมือนกับเนื้อเรื่องในเกมภาคที่สร้างขึ้นไว้แล้วหมายเหตุ
รายชื่อตอนโปเกมอน การผจญภัยในหมู่เกาะออเร้นจ์

โปเกมอน: การผจญภัยในหมู่เกาะออเร้นจ์ เป็นการ์ตูนโปเกมอนซีรีส์ซีซันที่ 2 จำนวน 35 ตอน มีเนื้อเรื่องเกี่ยวกับการผจญภัยของซาโตชิ คาสึมิ และเค็นจิ ในหมู่เกาะออเร้นจ์ก่อนกลับไปยังเมืองมาซาระ ซีรีส์นี้เริ่มต้นตอนแรกในตอน "A Scare in the Air" (:EP082) จนถึงตอนสุดท้ายในตอน" The Rivalry Revival" (:EP116)

เนื้อ เรื่องของโปเกมอนซีรีส์นี้ดำเนินตรงช่วงกลางระหว่างซีซันแรก (Indigo League) และการผจญภัยในเขตโจโต (Johto saga) ที่มีชื่อซีรีส์ว่า Pokémon: The Johto Journeys เนื้อเรื่องในซีรีส์การผจญภัยในหมู่เกาะออเร้นจ์นี้ผลิตขึ้นเพื่อรอให้พัฒนาเกมโปเกมอนภาคโกลด์และซิลเวอร์ผลิตให้สำเร็จสมบูรณ์ก่อนซึ่งเนื้อเรื่องใน เขตโจโตจะอิงจากเกมภาคนี้
บุกกะเกะ

บุกกะเกะ (; ) เป็นการกระทำทางเพศที่แสดงในภาพยนตร์ลามก ซึ่งชายหลายคนหลั่งน้ำอสุจิใส่หญิงหรือชายอื่น วิดีทัศน์บุกกะเกะตำแหน่ง (niche) ที่ค่อนข้างพบบ่อยในภาพยนตร์ลามกร่วมสมัย กำเนิดในประเทศญี่ปุ่นในคริสต์ทศวรรษ 1980 และต่อมาประเภทนี้แพร่ไปทวีปอเมริกาเหนือและยุโรป และเข้าสู่งานลามกเกย์
สภาตึกสูงและที่อยู่อาศัยในเมือง

สภาตึกสูงและที่อยู่อาศัยในเมือง () คือ กลุ่มนานาชาติในสาขาตึกสูงและการออกแบบเมืองที่ยั่งยืน ซึ่งเป็นองค์การไม่แสวงหาผลกำไร ตั้งอยู่ที่สถาบันเทคโนโลยีอิลลินอยส์ เมืองชิคาโก รัฐอิลลินอยส์ สหรัฐอเมริกา สภาแห่งนี้ประกาศหัวข้อ "ตึกที่สูงที่สุดในโลก" และได้รับการพิจารณาให้เป็นองค์กรหลักในการประกาศความสูงของตึกระฟ้าอย่างเป็นทางการ ภารกิจของสภาคือ การศึกษาและรายงานมุมมองทั้งหมดในการวางแผน การออกแบบ การก่อสร้างของตึกระฟ้า สภาถูกก่อตั้งที่มหาวิทยาลัยลีไฮ โดยลีนน์ เอส บีเดิล (Lynn S. Beedle) ซึ่งใช้มหาวิทยาลัยเป็นที่ตั้งของสำนักงานจนถึง พ.ศ. 2546 จากนั้นจึงย้ายไปที่สถาบันเทคโนโลยีอิลลินอยส์ ใน ค.ศ. 2548 สภาเป็นพันธมิตรกับเว็บไซต์ข้อมูลเอ็มโพริส (Emporis) ซึ่งต่อมาได้ให้บริการฐานข้อมูลตึกระฟ้าของสภาอย่างเป็นทางการ
รายชื่อตอนในโปเกมอน

นี่คือรายชื่อตอนในโปเกมอนซีรีส์อนิเมะ
เจสซี คาร์ไมเคิล

เจสซี รอยัล คาร์ไมเคิล (; เกิด 2 เมษายน ค.ศ. 1979) เป็นมือคีย์บอร์ด กีตาร์ให้จังหวะ และนักร้องเบื้องหลังของวงดนตรีป็อปร็อกอเมริกัน มารูนไฟฟ์ เขายังมีผลงานเดี่ยวในชื่อ 1863 ด้วย

คาร์ไมเคิล เกิดที่โบลเดอร์ รัฐโคโลราโด สหรัฐอเมริกา พ่อของเขาชื่อ บ็อบ คาร์ไมเคิล เป็นช่างภาพ คอยถ่ายภาพมารูนไฟฟ์ขณะทัวร์คอนเสิร์ตด้วย เจสซียังมีน้องสาวหนึ่งคนชื่อ แอนนี เริ่มเล่นกีตาร์ขณะเรียนระดับจูเนียร์ไฮ มิใช่คีย์บอร์ดอย่างที่เห็นในวง ต่อมา คาร์ไมเคิล อดัม เลวีน มิกกี แมดเดน และไรอัน ดูซิก เริ่มตั้งวงชื่อคาราส์ฟลาวเออส์ และเซ็นสัญญากับค่ายรีพรีซเรเคิดส์ ในปี ค.ศ. 1997 พวกเขาออกอัลบั้มเปิดตัว "เดอะโฟร์ธเวิลด์" อัลบั้มแทบจะไม่ประสบความสำเร็จ หลังจากยุบวง คาร์ไมเคิล และเลวีนเข้าเรียนที่วิทยาลัยไฟฟ์ทาวส์คอลเลจ คาร์ไมเคิลเริ่มเล่นคีย์บอร์ดตั้งแต่ตอนนั้น แต่ในสองปีต่อมา เลวีนและคาร์ไมเคิลก็ลาออกและกลับไปที่แคลิฟอร์เนีย

ในที่สุด สมาชิกวงคาราส์ฟลาวเออส์กลับมาพบกันอีกครั้งและตั้งวงมารูนไฟฟ์ และได้มือกีตาร์เพิ่มหนึ่งคนคือ เจมส์ วาเลนไทน์

วันที่ 9 มีนาคม ค.ศ. 2012 คาร์ไมเคิลประกาศขอพักงานดนตรีโดยไม่ระบุระยะเวลาเพื่อไปศึกษาวิชา "ดนตรีและศิลปะการเยียวยา" แต่หลังจากนั้นสองปี เขากลับมาร่วมวงและบันทึกเสียงอัลบั้มที่ห้า "ไฟฟ์"
ทางหลวงแผ่นดินหมายเลข 112

ทางหลวงแผ่นดินหมายเลข 112 หรือ ทางเลี่ยงเมืองกำแพงเพชร เป็นถนนแอสฟัลต์คอนกรีตขนาด 4 ช่องจราจรไป-กลับ (เดิม 2 ช่องจราจร) ระยะทางรวม 13.064 กิโลเมตร เดิมสายทางนี้เป็นส่วนหนึ่งของทางหลวงแผ่นดินหมายเลข 1 และในอดีตรหัสทางหลวงแผ่นดินหมายเลขนี้เคยใช้กำหนดในช่วง วังทอง-บ้านเขาทราย ระยะทาง 82 กิโลเมตร ปัจจุบันเป็นส่วนหนึ่งของ ทางหลวงแผ่นดินหมายเลข 11
มิกกี แมดเดน

ไมเคิล อัลเลน แมดเดน () หรือมิกกี แมดเดน ( เกิด 13 พฤษภาคม ค.ศ. 1979) เป็นนักดนตรีชาวอเมริกัน รู้จักกันในนามมือเบสของวงดนตรีป็อปร็อก มารูนไฟฟ์

แมดเดนเกิดที่ออสติน เทกซัส เขาเริ่มเล่นดนตรีในโรงเรียนชั้นจูเนียร์ไฮ โดยเล่นในโรงรถร่วมกับเพื่อน ๆ ได้แก่ เจสซี คาร์ไมเคิล (กีตาร์/ร้อง) และอดัม เลวีน (ร้อง/กีตาร์) ได้รับอิทธิพลจากวงเพิร์ลแจม และเนอร์วานา ใน ค.ศ. 1994 หลังจากได้ไรอัน ดูซิกเข้าร่วมด้วย พวกเขาจึงตั้งวง คาราส์ฟลาวเออส์ ขึ้น

หลังจากยุบวงคาราส์ฟลาวเออส์ แมดเดนเข้าเรียนที่ UCLA หลังจากแมดเดนเข้าวิทยาลัย ทุกคนกลับมารวมตัวกัน (เจมส์ วาเลนไทน์ มาร่วมเล่นกีตาร์ให้ และเจสซี คาร์ไมเคิล เล่นคีย์บอร์ด) และเริ่มเดินทางสายดนตรีเส้นทางใหม่ เปลี่ยนชื่อวงเป็นมารูนไฟฟ์ ตลอดการทำงานของเขา วงได้ออกสตูดิโออัลบั้มทั้งหมด 5 อัลบั้มได้แก่ "ซองส์อะเบาต์เจน" (2002) "อิตโวนต์บีซูนบีฟอร์ลอง" (2007) "แฮนส์ออลโอเวอร์" (2010) "โอเวอร์เอกซ์โพสต์" (2012) และ "ไฟฟ์" (2014)